
Број: 05-96-13/2023
Датум: 23.06.2023.год.

Одјељење за стамбено комуналне послове и послове саобраћаја Градске управе Града Зворник, по захтјеву инвеститора „АЛУМИНА“ д.о.о. Зворник, од 17.03.2023.год., у поступку обнављања еколошке дозволе за објекат - Инсталација компримованог природног гаса (CNG) и инсталације мијешаног гаса (пропан-бутан гас/ваздух) за потребе технолошких потрошача, који се налази у ПД „Aлумина“ д.о.о Каракај бб, град Зворник, на основу члана 94. Закона о заштити животне средине („Службени гласник РС“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, број 124/12), члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17) и члана 190. Закона о општем управном поступку („Службени гласник РС“, број: 13/02, 87/07, 50/10 и 66/18), доноси:
Р Ј Е Ш Е Њ Е
1.  Обнавља се РЈЕШЕЊЕ - ЕКОЛОШКА ДОЗВОЛА, број: 05-511-22/2018 од 18.06.2018.год. која је издата инвеститору „АЛУМИНА“ д.о.о. Зворник, за објекат - Инсталација компримованог природног гаса (CNG) и инсталације мијешаног гаса (пропан-бутан гас/ваздух) за потребе технолошких потрошача, који се налази у ПД „Aлумина“ д.о.о Каракај бб, град Зворник, на грађевинској парцели означеној као к.п. број: 5563/2, 5624, 5621/1, 5620/1 и 5615/1 К.О. Зворник, са роком важења до 18.06.2028.год., под сљедећим условима:
2. Погони и постројења за које се обнавља еколошка дозвола су:
· Резервоарски простор

· Мјерно регулациону станицу за КПГ

· Сладишни надземни резервоар за ТНГ

· Претакачко компресорску станицу и претакачки мост жељезничке цистерне

· Пумпну станицу

· Испаривачко-мјешачку станицу

· Гасне котлове за загрејач и испаривач

· Разводни гасовод

       3. Инвеститор, „АЛУМИНА“ д.о.о. Зворник, дужан је да током рада и престанка рада предметног објеката, испуни обавезе заштите животне средине у складу са чланом 83. Закона о заштити животне средине („Службени гласник Републике Српске“, број: 71/12, 79/15 и 70/20), примјени мјере ублажавања негативних утицаја на животну средину, а посебно:
3.1.   Мјере спречавања емисија у ваздух и заштита од буке

· Потребно је асфалтирати манипулативне и радне површине ради лакшег чишћења и одржавања.
· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· За спречавање евентуалног настајања прашине, нарочито у сушном периоду, примјенити „прскање“ интерних саобраћајница и површина у кругу предметног објекта.
· Смањити на најмању могућу мјеру емисије загађујућих материја у ваздух уз примјену најбоље расположивих технологија. 
· Пратити и мјерити емисију загађујућих материја у ваздух како би се испунили услови дефинисани у Уредби о вриједностима квалитета ваздуха („Службени гласник Републике Српске“,  број: 124/12).
· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машине и одржавати исте према упутству произвођача.
· Све површине које неће бити прекривене асфалтним или бетонским слојем, потребно је озеленити и  уредити на одговарајући начин.
3.2.   Мјере спречавања емисија у воду и земљиште  
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Санитарно-фекалне воде испуштати у градску канализациону мрежу у складу са Правилником.
· Све отпадне воде требају се третирати на начин да се не угрози квалитет подземних и површинских вода.
· Индустријске отпадне воде третирати на постројењу за пречишћавање отпадних вода а након тога испустати у крајњи реципијент.

· Атмосферске зауљене воде са манипулативног платоа одводити у пречистач а тек након третмана кроз исти, упустати у крајњи реципијент.
· Канале за прикупљање површинских (атмосферских) вода одржавати, чистити као и систем за прикупљање вода са кровова.
· Не смије се вршити неправилно одлагање било какве врсте отпадних материја на локацији предметног објекта.
· Манипулативни плато редовно одржавати, тј. свакодневно како не би дошло до непотребних загађења вода.

· У случају акцидентног излијевања нафте и нафтних деривата на локацији потребно је одмах извршити посипање сухог средства, те прикупљање и санацију површине на којој се десило пролијевање.
· Као апсорбенс за случај евентуалних акцидентних цурења горива или уља користити пијесак а настали отпад одложити као опасан отпад.
· Прописно чистити и одржавати круг објекта и уклонити све сувишне предмете.
3.3.   Мјере за спречавање и смањење чврстог отпада

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Отпад прикупљати и класификовати према Каталогу отпада и збрињавати са овлаштеним институцијама.
· Производ нема класичан отпад осим у случају намјерног испуштања. Уколико дође до такве ситуације утврдити подручје опасности и спријечити истицање и излијевање у водотокове, канале, дренажне системе и земљиште ископавањем заштитног јарка, ограђивањем врећама напуњеним сувим пијеском, земљом или глином. 
· Чврсти и комунални отпад се до доласка возила и одвоза на депонију, привремено одлаже у предвиђени затворени контејнер који треба празнити од стране надлежног комуналног предузећа с којим инвеститор мора склопити  Уговор.
· Контејнери/бурад за складиштење свих врста отпада на локацији морају бити јасно означени типом и нивоом опасности, и морају бити смјештени на бетонске/асфалтне подлоге, лако приступачне за прање и чишћење и пражњење.

· Обезбиједити довољне количине апсорбенса у случају излијевања нафте и нафтних деривата.
· Као апсорбенс за случај евентуалних акцидентних цурења горива или уља користити пијесак.
· Контаминирани апсорбенс и отпад одлагати у метално буре намјењено за ту врсту отпада а исто празнити од стране овлаштених лица за преузимање опасног отпада.
· Одвоз и депоновање свих врста отпада вршити у сарадњи са овлаштеном институцијом са којом постоји склопљен Уговор. 
· Склопити Уговор за збрињавање опасног отпада са организацијом овлаштеном за збрињавање ове врсте отпада.
· Поштовати мјере и активности дефинисане Планом управљања отпадом уз обавезно вођење евиденције продукованих врста отпада. 

· Адекватном организацијом процеса рада спречити настајање и расипање свих врста отпада.

· План за управљање отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 16/18, 70/20, 63/21 и 65/21). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

3.4.   Остале мјере заштите

· Потребно је предузети превентивне мјере за заштиту од пожара, које су дефинисане у Правилнику о заштити на раду и заштити од пожара. Морају се обезбједити средства предвиђена за почетно гашење, односно брзу локализацију пожара, те обучити раднике за стручно и безбједно руковање уређајима за гашење почетног пожара. Поставити апарате за почетно гашење пожара, а све у складу са Законом о заштити од пожара („Службени гласник РС“, број: 1/08).

· Мора се сваких 6 мјесеци испитати исправност и функционалност свих противпожарних апарата. Испитивање исправности противпожарних апарата извршити 6 мјесеци након предходног испитивања. Испитивања мора да ради овлаштена институција за ту врсту послова.

· Сва предвиђена опрема мора да одговара важећим ЈУС стандардима и нормама квалитета, а одржавање исте вршити у складу са прописима.
4.    Мониторинг

4.1.   Мониторинг буке 
Мониторинг нивоа буке вршити по налогу надлежног инспекцијског органа или жалби сусједа. Резултати мјерења морају бити у складу са Правилником о граничним вриједностима интензитета звука („Службени гласник Републике Српске“, број 02/23).
           4.2.   Мониторинг ваздуха

Мониторинг квалитета ваздуха вршити  једном годишње уколико је предметно постројење у функцији. Резултати мјерења морају бити у складу са Уредбом о вриједностима квалитета ваздуха („Службени гласник РС“ број 124/12).
 4.3.   Мониторинг  воде 

Квалитативни мониторинг отпадних вода вршити по налогу надлежног инспекцијског органа. Резултати мјерења морају бити у складу са Правилником о условима за испуштање отпадних вода у јавну канализацију („Службени гласник РС“, бр. 44/01).
 4.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.

6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.

Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Уколико дође до значајнијих промјена у раду, случајне или непредвиђене незгоде или акцидентне ситуације која може значајно утицати на животну средину, инвеститор је дужан обавјестити Одјељење за стамбено комуналне послове и послове саобраћаја и инспектора за екологију.

 8. Одјељење за стамбено-комуналне послове и послове саобраћаја Градске управе Града Зворник врши сваких пет година ревизију издатих еколошких дозвола на захтјев странке, обнавља дозволу и по потреби мијења услове из дозволе а све у складу са Правилником о поступку ревизије и обнављања еколошких дозвола („Службени гласник РС“ број: 28/13 и 104/17).
9.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
10.  Уколико одговорно лице постројења, током трајања важења ове дозволе планира промјену природе или функционисања постројења или проширење постројења које може утицати на животну средину, дужно је да о томе обавјести орган надлежан за издавање еколошке дозволе писаном обавијешћу, у складу са чл. 96. Закона о заштити животне средине.
         11. Сваку од промјена потребно је документовати преко овлаштених субјеката (институција које се баве заштитом радне и животне средине). 

          12.  Ово рјешење се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 

          13.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).

           14.  Ово Рјешење ће бити објављено на интернет страници Града Зворник у складу са чл. 94. Закона о заштити животне средине.

О Б Р А З Л О Ж Е Њ Е

Дана 17.03.2023.године инвеститор, „АЛУМИНА“ д.о.о. Зворник, поднео је Одјељењу за стамбено комуналне послове и послове саобраћаја захтјев за обнављање и ревизију еколошке дозволе за објекат - Инсталација компримованог природног гаса (CNG) и инсталације мијешаног гаса (пропан-бутан гас/ваздух) за потребе технолошких потрошача, који се налази у ПД „Aлумина“ д.о.о Каракај бб, град Зворник, на грађевинској парцели означеној као к.п. број: 5563/2, 5624, 5621/1, 5620/1 и 5615/1 К.О. Зворник.

Захтјев је на употпуњен дана 23.05.2023.год.
Уз захтјев су достављени следећи прилози:
1. Еколошка дозвола која се обнавља, број: 05-511-22/2018 од 18.06.2017.год.

2. Записник о испитивању квалитета ваздуха у животној средини, ЈНУ „Институт за заштиту и екологију РС“ Бања Лука (2018.-2022.год).
3. Извјештаји о испитивању отпадних вода, Институт за воде д.о.о. Бијељина, (2018.-2022.год).
4. Записник инспектора за заштиту животне средине, број: 09-511-7/2023 од 19.05.2023.год.
5. Овјерена изјава одговорног лица на основу члана 5. тачка 4. под в. „Правилника о поступку ревизије и обнављања еколошких дозвола“ („Службени гласник РС“ бр. 28/13 и 104/17), од 15.03.2023. године.
6. Доказ о уплати административне таксе.
7. Рјешење о регистрацији, Окружни привредни суд у Бијељини, број: 059-0-Reg-23-000 151 од 14.03.2023.године.
8. План управљања отпадом, ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бијељина, број радног налога: 806/19 од јуна 2019.год.
        Достављени извјештаји о извршеним мјерењима ваздуха и отпадних вода односе се на комплетан технолошки процес који се одвија у предметној фабрици. Мониторинг се редовно врши према устаљеној динамици а обављају га овлаштене институције. 

         Инспектор је у приложеном Записнику о извршеном инспекцијском прегледу констатовао да су му предочени извјештаји о мјерњима те да су вриједности свих контролисаних параметара испод МДК вриједности  и наложио покретање поступка ревизије код надлежних органа.
         Одговорно лице постројења приложеном Изјавом констатује да до дана подношења Захтјева за обнављање еколошке дозволе није дошло до значајнијих промјена услова који се односе на постројење и активности, основне и помоћне сировине, коришћење енергије, извор емисија и локацију на којој се постројење налази.
        На Захтјеву је наведена напомена да су и јуну 2022.године залихе гаса уступљене фирми Гиље гас Бијељина, те је надземни резервоар расплињен и сведен на атмосферски притисак.

         Достављени План управљања отпадом је урађен у 2019. години, у складу са чл. 22. Закона о управљању отпадом („Службени гласник Републике Српске", број: 111/13, 106/15 и 16/18) и обухвата комплетан технолошки процес који се одвија у предметној фабрици.
Разматрајући захтјев и достављену документацију овај орган је установио да је у поступку обнове рјешења неопходно извршити измјену услова из еколошке дозволе, који се односе на конкретизовање мјера заштите животне средине по сегментима и у цјелини и мониторинг, што је учињено у поступку обнове предметног рјешења.
Цијенећи да су испуњени услови из члана 94. Закона о заштити животне средине („Службени гласник РС“, број: 71/12, 79/15 и 70/20) и члана 5. Правилника о поступку ревизије и обнављања еколошких дозвола („Службени гласник РС“, број 28/13 и 104/17), одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).

Против овог рјешења допуштена је жалба Министарству за просторно уређење, грађевинарство и екологију Републике Српске, у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
               Обрадила
            Сања Бјековић
Доставити :                                                                              НАЧЕЛНИК  ОДЈЕЉЕЊА

      - подносиоцу захтјева

      - еколошком инспектору                                                     Бранко Јашић,  дипл.инж.

               - архиви
               - евиденцији

